אוגר הדגלים

אוגר הדגלים (באנגלית Flag Register ובקיצור FR) הוא אוגר המורכב מאוסף סיביות המהווה בדרך כלל חלק מן היחידה אריתמטית-לוגית ומכיל מידע נוסף על התוצאה של הפעולה האחרונה. הוא משמש לביצוע מותנה, בהתאם לתוצאה זו, של פקודת שפת סף במעבד. דגל נחשב דלוק כשערך הביט - 1. וכבוי כשערכו - 0. זהו אוגר שיכול להכיל ביטים כגון: 

 CF - Carry - דגל הנשא - משמעותי בפעולות במספרים בלתי מכוונים בלבד (unsigned). במספרים כאלה, בביצוע פעולת חיבור שתוצאתה גדולה מטיפוס היעד, או בביצוע פעולת חיסור של ערך גדול מערך קטן ממנו, ידלק דגל זה.
 ZF - Zero - דגל האפס - יידלק כשתוצאת הפעולה האריתמטית האחרונה יהיה שווה לאפס. נועד בעיקר לביצוע קפיצות מותנות.
 SF - Sign - דגל הסימן - יידלק כשהביט השמאלי ביותר באופרנד היעד בפעולה האחרונה יהיה 1, מה שמציין מספר שלילי.
 OF - Overflow - דגל הגלישה - יידלק לאחר ביצוע פעולה אריתמטית שבה סימן התוצאה (+/-) שגוי.
 PF - Parity - דגל הזוגי - יידלק כאשר מספר הביטים הדולקים בתוצאת הפעולה האריתמטית האחרונה הוא זוגי. ייכבה כאשר היא אי-זוגית.
 NF - דגל השלילה יידלק במצב שבו תוצאת העיבוד שלילית.

מעבד
חומרה